stanford-oval/wikipedia huggingface dataset:
ฮอนด้า เอชอาร์-วี
Honda ZR-V (RZ; 2022 ประเทศจีน, ญี่ปุ่น และ อเมริกาเหนือ)

ล่าสุดค่ายรถยนต์ฮอนด้าในญี่ปุ่นได้เปิดตัวรถใหม่ Honda ZR-V ที่มีหน้าตาเหมือนกับ HR-V แดนมะกัน และ ZR-V สเปคจีน ที่อาจมีความแตกต่างเล็กน้อยจากการตกแต่ง และทางเลือกขุมพลังไฮบริด e:HEV และระบบส่งกำลัง AWD ที่คาดว่าจะลุยตลาดในยุโรปเช่นกันในอนาคต
Honda ZR-V ใหม่ในญี่ปุ่น มีความแตกต่างจาก HR-V แดนมะกัน และ ZR-V สเปคจีน เล็กน้อยในส่วนงานตกแต่ง โดยเฉพาะกันชนหน้าตัดขอบสีดำเป็นสีเดียวกับตัวรถมากขึ้น กระจังหน้าดีไซน์กรีดแนวตั้งแทนที่รูปแบบรังผึ้ง และมีแผ่นปิดที่ซุ้มล้อ กาบบันไดข้าง และกันชนหลังเป็นสีเดียวกับตัวรถ ตราสัญลักษณ์ฮอนด้าตกแต่งด้วยสีน้ำเงิน บ่งบอกถึงระบบส่งกำลังไฟฟ้าพร้อมกับตรา e:HEV ที่ประตูท้ายรถ ภายในตัวรถของ Honda ZR-V ใหม่ในญี่ปุ่น เหมือนกันกับ HR-V ในสหรัฐอเมริกา แต่ได้รับการออกแบบใหม่สำหรับชุดควบคุมเกียร์อัตโนมัติที่มีปุ่มบนอุโมงค์ตรงกลางคล้ายกับ CR-V e:HEV บวกกับตัวเลือกต่าง ๆ สำหรับเบาะที่สร้างบรรยากาศระดับพรีเมียมมากขึ้น ขุมพลังมีทางเลือกกับระบบไฮบริด AWD มากับเครื่องยนต์เบนซินขนาด 2.0 ลิตร เกียร์ CVT ไฟฟ้า และพ่วงมอเตอร์ไฟฟ้าสองตัว ส่วนตัวเลขพละกำลังยังไม่มีเปิดออกมาในตอนนี้ และอีกทางเลือกกับเครื่องยนต์เทอร์โบ ขนาด 1.5 ลิตร จับคู่กับเกียร์ CVT ที่ส่งกำลังไปยังล้อทั้งสี่ พร้อมเริ่มในสั่งจองล่วงหน้ากันยายนนี้ในญี่ปุ่น
All-NEW HONDA ZR-V e:HEV เตรียมเปิดพรีออเดอร์ในวันที่ 8 กันยายน 2022 สำหรับราคาจำหน่ายอย่างเป็นทางการจะประกาศในช่วงฤดูใบไม้ผลิในปี 2023 Honda ZR-V ใหม่ ออกแบบเหมือนเวอร์ชันสหรัฐฯ แต่ลักษณะภายในกระจังหน้าแตกต่างพอสมควร (คล้ายๆ Maserati) กันชนหน้าสีดำ คิ้วกันชนหน้าออกแบบเชิงเส้น สเกิร์ตหลังออกแบบใหม่ พร้อมท่อไอเสียแบนทั้งสองฝั่ง ล้ออัลลอย multi-spoke ขนาด 18 นิ้วติดตั้งยาง Bridgestone Alenza ภายในห้องโดยสาร ติดตั้งหน้าจอสัมผัสส่วนกลางแบบลอยขนาดใหญ่ หน้าปัดแบบ Full LCD หน้าจอสัมผัสส่วนกลางแบบลอยขนาด 9 นิ้วพร้อม Honda Connect การออกแบบโดยรวมยกมาจาก HONDA CIVIC GEN11 ใหม่ ช่องปรับอากาศด้านหลัง ติดตั้งเครื่องยนต์เบนซินไดเร็คอินเจ็กชั่น 2.0L รุ่น LFA1 พร้อมมอเตอร์ไฟฟ้า 2 ตัว ส่งกำลังเกียร์อัตโนมัติ e-CVT และ เครื่องยนต์เบนซินเทอร์โบ 1.5T ให้กำลัง 182 แรงม้า แรงบิต 240 นิวตัน-เมตร ส่งกำลังเกียร์อัตโนมัติ CVT ระบบขับเคลื่อนสี่ล้อแบบเรียลไทม์ AWD
Honda ZR-V e:HEV (เวอร์ชันญี่ปุ่น JDM-spec)
Honda ZR-V e:HEV (เวอร์ชันญี่ปุ่น JDM-spec)
ภายในห้องโดยสาร
2023 Honda HR-V Sport (เวอร์ชันอเมริกาเหนือ)
ฮอบบิท (วงดนตรี)

บทความนี้เกี่ยวกับวงดนตรี สำหรับความหมายอื่น ดูที่ ฮอบบิท (แก้ความกำกวม)
| ฮอบบิท |
| --- | --- |
ที่เกิด: 
แนวเพลง: อัลเทอร์เนทีฟร็อก,ป็อปร็อก
ช่วงปี: 2550 - ปัจจุบัน
ค่ายเพลง: มิวสิก บั๊กส์ (2551 - 2556)  Microphone Plastics (2556 - 2560) SRP Label (2560 - 2561) Werkgang (2561 - ปัจจุบัน)

สมาชิก: เอฟ-อมรวุฒิ เมธสาตร์ (ร้องนำ,กีตาร์)   หน่อย-ธนาธร ถมมา (เบส)   แก็ป-ชาย นวาวัตน์ (กลอง)
อดีตสมาชิก: เอ็ม-ยุทธนา ประจิมทิศ (กีตาร์)   โน๊ต-เนติ ผ่องพุทธคุณ (กีตาร์) ทำงานเบื้องหลัง   อรรถ-อภิชาต ชูแก้ว (เบส)

เว็บไซต์: facebook.com/Hobbits.Artist
ฮอบบิท (อังกฤษ: Hobbit) เป็นวงดนตรีแนวป็อปร็อก สัญชาติไทย จากค่ายมิวสิก บั๊กส์ ประกอบด้วยสมาชิก ได้แก่  เอฟ-อมรวุฒิ เมธสาตร์ (ร้องนำ), เอ็ม-ยุทธนา ประจิมทิศ (กีตาร์), แก๊ป-ชาย 
นวาวัฒน์ (กลอง), และ อรรถ-อภิชาต ชูแก้ว (เบส)
เริ่มทำงานเป็นเป็นกลุ่มคนเบื้องหลังความสำเร็จของศิลปินร่วมค่าย  จนได้มีผลงานเพลงแนะนำ ในเพลง "คำดี ๆ" และ "เท่าเดิม" จากโปรเจกต์ Teen Spirit หลังจากนั้นจึงมีผลงานอัลบั้มชุดแรกที่ชื่อ Display เป็นแนวเพลงที่พวกเขาเรียกว่า Hard Pop เพลงดังชุดนี้  “ถูกที่ ผิดเวลา”  ขึ้นอันดับ 1 บนชาร์ท Seed Chart Top 20 ภายในเวลา 2 สัปดาห์
คำว่า ฮอบบิท มาจากตัวละครเรื่อง เดอะลอร์ดออฟเดอะริงส์ ซึ่งพวกเขาชอบตัวละครตัวนี้และได้พูดถึงที่มาของชื่อวงไว้ว่า "พวกเขาเป็นคนตัวเล็ก ที่ทำงานใหญ่สำเร็จ... พวกเราจึงอยากเป็นเช่นนั้น" ซึ่งพวกเขาทั้ง 4 คนก็เป็นคนรูปร่างเล็กด้วย
ผลงาน

อัลบั้ม Display (พ.ศ. 2551)
คนตัวเล็ก
ควัน
คิดลึก
คำดี ๆ
การกลับมา
เอาอยู่
ถูกที่ ผิดเวลา
ของสะสม
ราตรีนี้อีกยาวไกล
เพลงห่วย ๆ
เท่าเดิม (เรียบเรียงดนตรีใหม่ ต้นฉบับ ของ Labanoon)
New Single (พ.ศ. 2555)
ความกล้า
รักไม่เต็มปาก
เฟี้ยว (ผมชอบพี่ก็ตรงนี้)
New Single (พ.ศ. 2556)
โลกซึมเศร้า
New Single (พ.ศ. 2559)
ฉันกับเธอ (You&Me)
ม้าหมุน (Happiness)
New Single (พ.ศ. 2560)
เถ้าถ่าน
ที่อยู่ของดาว (A Place You Belong)
บกพร่องในหน้าที่ (Guilty)
New Single (พ.ศ. 2561)
รักเธอมากไป
New Single (พ.ศ. 2562)
ใกล้เธอได้เท่าเดิม
แหล่งข้อมูลอื่น

Hobbit Facebook
Hobbit Hi5
ฮอลแอนด์โอตส์

| ดารีล ฮอล และจอห์น โอตส์ |
| --- | --- |
ดารีล ฮอล (ซ้าย) และจอห์น โอตส์ (ขวา) (ประมาณ ค.ศ. 1980)
ข้อมูลพื้นฐาน
รู้จักในชื่อ: ฮอลแอนด์โอตส์
ที่เกิด: ฟิลาเดลเฟีย รัฐเพนซิลเวเนีย สหรัฐ
แนวเพลง:  ป็อปร็อก  บลูอายด์โซล  ซอฟต์ร็อก  ริทึมแอนด์บลูส์  นิวเวฟ  ดนตรีร่วมสมัยสำหรับผู้ใหญ่ 
ช่วงปี: 1970–2024
ค่ายเพลง:  Atlantic  RCA  Arista  U-Watch 
อดีตสมาชิก:  ดารีล ฮอล  จอห์น โอตส์ 

เว็บไซต์: hallandoates.com
ฮอลแอนด์โอตส์ (อังกฤษ: Hall & Oates) เป็นคู่ดูโอแนวร็อกสัญชาติอเมริกัน ประกอบด้วยดารีล ฮอล และจอห์น โอตส์ ประสบความสำเร็จในช่วงปลายคริสต์ทศวรรษ 1970 และต้นถึงกลางคริสต์ทศวรรษ 1980 ทั้งคู่สามารถทั้งร้องและเล่นดนตรีได้หลากหลายประเภท มีแนวเพลงที่ผสมผสานระหว่างร็อกแอนด์โรล โซล และริทึมแอนด์บลูส์
พวกเขาเป็นที่รู้จักในเพลงฮิตอันดับ 1 บนบิลบอร์ดฮอต 100 อย่างเพลง  "Rich Girl", "Kiss on My List", "Private Eyes", "I Can't Go for That (No Can Do)", "Maneater", และ "Out of Touch" และยังมีหลายเพลงที่ติดท็อป 40 พวกเขามีเพลงติดชาร์ตป็อปท็อป 40 ครั้งสุดท้ายในปี 1990 โดยสรุปแล้วมี 33 ซิงเกิลที่ติดชาร์ตบิลบอร์ดฮอต 100 มีอัลบั้มที่ได้แผ่นเสียงทองคำขาวจาก RIAA 7 ครั้ง และได้รับแผ่นเสียงทองคำ 6 ครั้ง
ห้าเทพผู้พิทักษ์

| ห้าเทพผู้พิทักษ์ |
| --- | --- |
ใบปิดภาพยนตร์
กำกับ: ปีเตอร์ แรมซีย์
บทภาพยนตร์: เดวิด ลินด์เซย์-อาแบร์
สร้างจาก: เดอะการ์เดียนส์ออฟไชลด์ฮุด และ เดอะแมนอินเดอะมูน โดย วิลเลียม จอยซ์
อำนวยการสร้าง: คริสตินา สไตน์เบิร์ก แนนซี เบิร์นสไตน์
นักแสดงนำ: คริส ไพน์ อเล็ก บอลด์วิน ฮิว แจ็กแมน อิสลา ฟิชเชอร์ จู๊ด ลอว์
ตัดต่อ: จอยซ์ อาร์ราสเทีย
ดนตรีประกอบ: อเล็กซานเดอร์ เดสปลาต์
บริษัทผู้สร้าง: ดรีมเวิกส์แอนิเมชัน 
ผู้จัดจำหน่าย: พาราเมาต์พิกเจอส์
วันฉาย:   10 ตุลาคม ค.ศ. 2012 (2012-10-10) (เทศกาลภาพยนตร์มิลล์แวลลีย์)  21 พฤศจิกายน ค.ศ. 2012 (2012-11-21) (สหรัฐ) 
ความยาว: 97 นาที
ประเทศ: สหรัฐ
ภาษา: อังกฤษ
ทุนสร้าง: 145 ล้านดอลลาร์สหรัฐ
ทำเงิน: 306.9 ล้านดอลลาร์สหรัฐ
ห้าเทพผู้พิทักษ์ (อังกฤษ: Rise of the Guardians) เป็นภาพยนตร์แอนิเมชันแนวจินตนิมิต โลดโผน-ผจญภัย สัญชาติอเมริกันในปี 2012 ผลิตโดยดรีมเวิกส์แอนิเมชัน และจัดจำหน่ายโดยพาราเมาต์พิกเจอส์ ภาพยนตร์เรื่องนี้กำกับโดยปีเตอร์ แรมซีย์ (ในการกำกับเรื่องแรกของเขา) จากบทภาพยนตร์โดยเดวิด ลินด์เซย์-อาแบร์ ที่สร้างจากหนังสือชุด เดอะการ์เดียนส์ออฟไชลด์ฮุด และภาพยนตร์สั้นเรื่อง เดอะแมนอินเดอะมูน โดยวิลเลียม จอยซ์ นำแสดงโดยคริส ไพน์, อเล็ก บอลด์วิน, จู๊ด ลอว์, อิสลา ฟิชเชอร์ และฮิว แจ็กแมน ภาพยนตร์เรื่องนี้บอกเล่าเรื่องราวเกี่ยวกับผู้พิทักษ์ซานตาคลอส เทพพิทักษ์ฟัน กระต่ายอีสเตอร์ และแซนด์แมน ที่ขอความช่วยเหลือจากแจ็ก ฟรอสต์ เพื่อหยุดยั้งพิตช์แบล็ก ผู้ชั่วร้ายไม่ให้กลืนกินโลกในความมืดมิดด้วยการต่อสู้แห่งความฝัน
ห้าเทพผู้พิทักษ์ เข้าฉายในสหรัฐเมื่อวันที่ 21 พฤศจิกายน ค.ศ. 2012 โดยทั่วไปภาพยนตร์เรื่องนี้ได้รับการวิจารณ์ในเชิงบวกจากนักวิจารณ์และผู้ชม แต่แม้จะทำรายได้ 306.9 ล้านดอลลาร์สหรัฐทั่วโลกเทียบกับงบประมาณ 145 ล้านดอลลาร์สหรัฐ แต่ก็ยังเป็นเรื่องที่น่าผิดหวังในบ็อกซ์ออฟฟิศ และสตูดิโอต้องสูญเสียไปประมาณ 87 ล้านดอลลาร์สหรัฐเนื่องจากต้นทุนการตลาดและการจัดจำหน่าย ภาพยนตร์เรื่องนี้ได้รับการเสนอชื่อเข้าชิงรางวัลลูกโลกทองคำ สาขาภาพยนตร์แอนิเมชันยอดเยี่ยม และรางวัลแอนนี สาขาภาพยนตร์แอนิเมชันยอดเยี่ยม
เป็นภาพยนตร์แอนิเมชันเรื่องสุดท้ายของดรีมเวิกส์ที่จัดจำหน่ายโดยพาราเมาต์พิกเจอส์ เริ่มต้นด้วย เดอะ ครู้ดส์ (2013) โดยทเวนตีท์เซนจูรีฟ็อกซ์จะจัดจำหน่ายภาพยนตร์ของดรีมเวิกส์ จนกระทั่งเรื่อง กัปตันกางเกงใน เดอะมูฟวี่ (2017) ไม่สามารถทำรายได้ และเรื่อง รูบี้ สาวน้อยอสูรทะเล (2023) กลายเป็นภาพยนตร์ที่ขาดทุนมากที่สุดของสตูดิโอ
นักแสดงและตัวละคร

คริส ไพน์ รับบทเป็น แจ็ก ฟรอสต์, จิตวิญญาณแห่งฤดูหนาว
อเล็ก บอลด์วิน รับบทเป็น นิโคลัส เซนต์นอร์ธ / ซานตาคลอส, ผู้นำของเทพผู้พิทักษ์
จู๊ด ลอว์ รับบทเป็น พิตช์แบล็ก / บูกีแมน, ผู้พิทักษ์ความกลัวและราชาแห่งฝันร้าย เขามีผมสีเข้มและสวมเสื้อคลุมสีดำ แม้ว่าจะเป็นศูนย์รวมของความหวาดกลัวอย่างแท้จริง แต่เมื่อแก้ปัญหาแล้ว เขาก็กลัวฝันร้ายของตัวเองหลังจากถูกลืม
อิสลา ฟิชเชอร์ รับบทเป็น ทูธเทียนา / เทพพิทักษ์ฟัน, เรียกสั้นๆ ว่า ทูธ ผู้พิทักษ์แห่งความทรงจำ
ฮิว แจ็กแมน รับบทเป็น อี. แอสเตอร์ บันนีมันด์ / กระต่ายอีสเตอร์, เรียกสั้น ๆ ว่าบันนี ผู้รักษาและนำไข่อีสเตอร์ และผู้พิทักษ์แห่งความหวัง
แซนด์แมน เป็นผู้พิทักษ์แห่งความฝันและเป็นผู้พิทักษ์ที่เก่าแก่ที่สุด เป็นผู้พิทักษ์คนแรกที่ถูกเลือกโดยมนุษย์ในดวงจันทร์ เขาจะไม่พูด แต่สื่อสารผ่านภาพทรายที่เขาเสกสรรไว้เหนือหัว
ดาโกตา โกโย รับบทเป็น เจมี เบนเน็ตต์, เด็กผู้ไม่ละทิ้งศรัทธาต่อผู้พิทักษ์
จอร์จี กรีฟ รับบทเป็น โซฟี เบนเน็ตต์, น้องสาวคนเล็กของเจมี
เจค็อบ เบอร์ทรานด์ รับบทเป็น มอนตี
โดมินิค กรันด์ รับบทเป็น คัพเค้ก
โอลิเวีย แมตติงลี รับบทเป็น แมรี น้องสาวของแจ็ก
ไรอัน เครโก รับบทเป็น เบอร์เจส ด็อก วอล์คเกอร์
ปีเตอร์ แรมซีย์ และเอพริล ลอว์เรนซ์ รับบทเป็น คนเดินเท้าเบอร์เจส
แหล่งข้อมูลอื่น

เว็บไซต์ทางการ
Rise of the Guardians ที่อินเทอร์เน็ตมูวีเดตาเบส
Rise of the Guardians ที่บิกการ์ตูนเดตาเบส
Rise of the Guardians ที่รอตเทนโทเมโทส์
Rise of the Guardians ที่บ็อกซ์ออฟฟิศโมโจ
ฮอร์โมนสเตอรอยด์

| ฮอร์โมนสเตอรอยด์ |
| --- | --- |
ระดับชั้นของยา
Estradiol, an important estrogen steroid hormone in both women and men.
Class identifiers
Synonyms: Adrenal steroid; Gonadal steroid
ใช้ใน: Various
Biological target: Steroid hormone receptors
Chemical class: Steroidal; Nonsteroidal
In Wikidata
ฮอร์โมนสเตอรอยด์ (อังกฤษ: steroid hormone) คือสารสเตอรอยด์ที่ทำหน้าที่เป็นฮอร์โมน แบ่งออกได้เป็น 2 ชนิดหลักๆ คือ คอร์ติโคสเตอรอยด์ (ส่วนใหญ่ถูกสร้างขึ้นที่ต่อมหมวกไตส่วนนอก) และ สเตอรอยด์เพศ (ส่วนใหญ่ถูกสร้างขึ้นที่ต่อมเพศหรือรก) และยังสามารถแบ่งแยกย่อยออกตามตัวรับที่ฮอร์โมนไปออกฤทธิ์ โดยคอร์ติโคสเตอรอยด์แบ่งออกเป็นกลูโคคอร์ติคอยด์และมิเนอราโลคอร์ติคอยด์ ส่วนสเตอรอยด์เพศแบ่งออกเป็นแอนโดรเจน เอสโตรเจน และโพรเจสเทอโรน
แหล่งข้อมูลอื่น

An animated and narrated tutorial about nuclear receptor signaling
Virtual Chembook
stedwards.edu
How Steroid Hormones Work
แม่แบบ:Receptor/signaling modulators
ฮอลลีวูดวอล์กออฟเฟม

| --- | --- |
6801 ฮอลลีวูดโบเลอวาร์ด ใกล้กับโรงละครดอลบี
Hollywood Walk of Fameที่ตั้งของฮอลลีวูดวอล์กออฟเฟม
ก่อตั้ง: 1958; 66 ปีที่แล้ว (1958)
ที่ตั้ง: 6801 ฮอลลีวูดโบเลอวาร์ด กับ ไวน์สตรีท ฮอลลีวูด, ลอสแอนเจอลิส
พิกัดภูมิศาสตร์: 34°06′06″N 118°19′36″W﻿ / ﻿34.1016°N 118.3267°W﻿ / 34.1016; -118.3267
ประเภท: ทางเดินแนวหอเกียรติยศ
จำนวนผู้เยี่ยมชม: 10 ล้านคนต่อปี
ขนส่งมวลชน:  Hollywood/Vine Hollywood/Highland
เว็บไซต์: เว็บไซต์ทางการ

 Los Angeles Historic-Cultural Monument
ขึ้นเมื่อ: July 5, 1978
เลขอ้างอิง: 194
 
 
ฮอลลีวูดวอล์กออฟเฟม (อังกฤษ: Hollywood Walk of Fame) เป็นทางเท้าที่อยู่สองข้างทางถนน ฮอลลีวูด บูเลวาร์ด ในทิศตะวันออก-ตะวันตก และไวน์ สตรีท ในทิศเหนือ-ใต้ ตั้งอยู่ในฮอลลีวูด ลอสแอนเจลิส รัฐแคลิฟอร์เนียสหรัฐอเมริกา เป็นระยะทางเดินเท้าทั้งสิ้น 3.5 ไมล์
ฮอลลีวูด วอล์ก ออฟ เฟม ประดับด้วยแผ่นหินตบแต่งเป็นรูปดาวห้าแฉก จำนวนเกือบ 5,000 ดวง จารึกชื่อของนักแสดง และบุคคลที่มีชื่อเสียงในวงการมายา จาก 5 วงการ  ซึ่งถือเป็นเกียรติสูงสุด สำหรับผู้ได้รับคัดเลือกให้จารึกชื่อ คือ
วงการภาพยนตร์
วงการโทรทัศน์
วงการดนตรี
วงการวิทยุ
วงการละครเวที
ดาว จารึกชื่อของ บักส์ บันนี
ฮอลลีวูด วอล์ก ออฟ เฟม สร้างขึ้นในปี พ.ศ. 2501 ในครั้งแรกประกอบด้วยดาวที่ไม่ได้จารึกชื่อ จำนวน 2500 ดวง และได้จารึกชื่อบุคคลที่มีชื่อเสียง จำนวน 1558 คน ในเวลา 16 เดือนต่อมา
การประชุมคณะกรรมการ เพื่อคัดเลือกรายชื่อผู้ได้รับการจารึก จัดทำขึ้นในเดือนมิถุนายนของทุกปี โดยผู้ที่ได้รับการจารึก ไม่ได้จำกัดว่าต้องเป็นบุคคลที่มีอยู่จริง เคยมีการจารึกชื่อตัวละครสมมุติในภาพยนตร์ เช่น มิกกี้เมาส์ สโนไวท์ ก็อตซิลลา โดนัลด์ดั๊ก บักส์ บันนี เดอะซิมป์สัน หมีพูห์ เคอร์มิต เดอะ ฟร็อก หรือแม้แต่จารึกชื่อสัตว์ เช่น แลซซี สตรองฮาร์ท และรินตินติน หรือชื่อบริษัท เช่น  ดิสนีย์แลนด์
ปัจจุบัน ฮอลลีวูด วอล์ก ออฟ เฟม ดูแลรักษาโดย Hollywood Historic Trust มีเงื่อนไขว่าผู้ที่ได้รับการจารึกชื่อทุกคน [ต้องการอ้างอิง] จะต้องชำระเงินค่าธรรมเนียม เป็นเงิน 25,000 ดอลลาร์สหรัฐ [ต้องการอ้างอิง] เพื่อเป็นค่าใช้จ่ายในการบำรุงรักษา
แหล่งข้อมูลอื่น

เว็บไซต์ทางการ เก็บถาวร 2008-08-22 ที่ เวย์แบ็กแมชชีน
Hollywood Walk of Fame จาก Seeing-Stars.com
แผนที่และภาพถ่ายทางอากาศของ ฮอลลีวูดวอล์กออฟเฟม
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
34°06′06″N 118°19′36″W﻿ / ﻿34.101591°N 118.326662°W﻿ / 34.101591; -118.326662
ฮก ลก ซิ่ว

รูปเคารพ (จากขวา) ฮก, ลก, ซิ่ว
ฮก ลก ซิ่ว (จีนตัวย่อ: 福禄寿; จีนตัวเต็ม: 福祿壽; พินอิน: Fú Lù Shòu; พินอินกวางตุ้ง: Fuk1 Luk6 Sau6; อังกฤษ: Fu Lu Shou) หรือ ซานซิง (三星 "ดาว 3 ดวง") เป็น 3 เทพเจ้าจีน ซึ่งเป็นสัญลักษณ์แทนความเป็นมงคล 3 ประการของจีน แห่งการอวยพร ปัจจุบันนิยมสร้างเป็นเทวรูปประดับตั้งวางอยู่ภายในบ้าน
คนไทยส่วนมากรวมถึงคนจีนส่วนหนึ่งก็มักเข้าใจผิด คิดว่าเทพฮก คือเทพองค์กลางที่เป็นขุนนาง แท้จริงเทพฮกคือเทพองค์ที่อุ้มเด็ก เพราะคำว่า ลก หมายถึง ยศถาบรรดาศักดิ์ จึงหมายถึงเทพองค์กลางที่เป็นขุนนาง บางทีจะถูกวาดคู่กับกวาง เพราะในภาษาจีน คำว่ากวางพ้องเสียงกับคำว่า ยศถาบรรดาศักดิ์ ส่วนเทพฮกจะอุ้มเด็ก หมายถึงความสุขต่าง ๆ ในชีวิต พึงระวังการจำสับสนกัน
ฮก

ฮก (ในภาษาแต้จิ๋ว) หรือ ฝู (ภาษาจีนกลาง) (จีน: 福) หมายถึง โชคลาภและความมั่งคั่ง บริบูรณ์ด้วยโภคสมบัติ คือ ประกอบพร้อมด้วยเครื่องอุปโภค บริโภค แก้วแหวนเงินทอง และบริบูรณ์ด้วยบริวารสมบัติ มีบุตร ภรรยา ญาติมิตร คนใช้สอย เป็นต้น ลักษณะของฮก เป็นรูปเศรษฐี สวมหมวกมีเส้าข้างหลังสูง มีผ้าคลุมลงไปเบื้องหลัง แสดงโภคสมบัติ มือหนึ่งอุ้มเด็ก แสดงถึงบริวาร สมบัติ นิยมให้เป็นเด็กผู้ชาย เพราะหมายถึงการสืบต่อวงศ์ตระกูล มีค้างคาวเป็นสัญลักษณ์ เพราะพ้องเสียงกับคำว่า ความสุข วาสนา
มีเรื่องเล่าว่า ท่าน "เจี่ยวช้ง" เป็นพ่อค้า มหาเศรษฐี ในสมัยราชวงศ์ถัง ที่ร่ำรวยจากการค้าขายที่สุจริต และ คนในครอบครัว ลูกหลาน ล้วนแล้วแต่เป็นคนดี ไม่สร้างความเดือดร้อนให้กับผู้ใด  มีเรื่องเล่าขานกันว่า บ้านพักของท่านเจี่ยวช้งนั้น ห่างจากพระราชวังถึง 20 ลี้ เพียงท่านก้าวพ้นจากเขตที่ดินของท่าน ก็เป็นเขตพระราชวัง ด้วยความที่ท่านมีทรัพย์สมบัติมาก ประกอบกับท่านเป็นใจบุญ ให้ความช่วยเหลือกับทุกคนที่ทุกข์ยาก จนเป็นที่นับถือของชาวบ้าน และนับถือท่านเป็นเทพผู้นำความสุขมาให้
ในสมัยก่อน
ลก

ลก (ในภาษาแต้จิ๋ว) หรือ ลู่ (ภาษาจีนกลาง) (จีน: 禄) หมายถึง บุญวาสนา อำนาจ เกียรติยศ ลักษณะของลก เป็นรูปขุนนางจีนสวมหมวก มีปีกหมวกกางออกไปสองข้าง มือถือคทายู่อี่ ซึ่งเป็นคทาแห่งความสมปรารถนา มีกวางเป็นสัญลักษณ์ เพราะพ้องเสียงกับคำว่า ยศถาบรรดาศักดิ์
มีเรื่องเล่าว่า ท่าน "ก๋วยจื่องี้" เป็นข้าราชการระดับอัครเสนาบดี (ข้าราชการระดับสูง) ที่จงรักภักดี ซื่อสัตย์ ยุติธรรม รับใช้ราชการนานหลายแผ่นดิน ความซื่อสัตย์ และ จงรักภักดีต่อแผ่นดินนั้น เป็นที่ประจักษ์ต่อ ฮ่องเต้หลายพระองค์ จึงมีราชการโองการ ให้อยู่ในตำแหน่งตลอดทั้ง 4 แผ่นดิน และได้รับมอบ ดาบหยก และ เข็มขัดหยก ให้สามารถทำการใด ๆ แทนฮ่องเต้ก่อน แล้ว ค่อยทูลถวายภายหลังได้ ท่าน ก๋วยจื่องี้ เป็นข้าราชการที่อยู่ในตำแหน่ง นานที่สุดในประวัติศาสตร์จีน
ซิ่ว

ซิ่ว (ในภาษาแต้จิ๋ว) หรือ โซ่ว (ภาษาจีนกลาง) (จีน: 寿) หมายถึงอายุยืน 
ลักษณะของซิ่วเป็นรูปชายชราหน้าตาใจดี หนวดเครายาวสีขาว ศีรษะล้าน ส่วนหน้าผากโหนกนูนเห็นชัดเจน มือหนึ่งถือไม้เท้า อีกมือหนึ่งถือผลท้อ ซึ่งเป็นผลไม้แห่งความยั่งยืนและมักจะมีนกกระเรียนขาวอยู่ข้างกาย อันเป็นสัญลักษณ์แห่งความมีอายุยืนยาว
มีเรื่องเล่าว่า ท่าน "แผ่โจ้ว" เป็นบุคคลที่กลัวความแก่ และความตายมากที่สุด จึงรักษาสุขภาพ ร่างกาย และ จิตใจของตนเองให้มีความสุข แข็งแรง ตลอดเวลา ครอบครัวของท่านเป็นครอบครัวใหญ่ มีภรรยา และ ลูกหลานมากมาย และเป็นที่กล่าวขานกันว่า ท่านแผ่โจ้วนั้นมีอายุยืนกว่า 800 ปี มีภรรยาเสียชีวิตก่อนท่านทั้งสิ้น 49 คน และ บุตรหลานเสียชีวิตก่อนท่านทั้งสิ้น 154 คน
การแสดงออก

ใช้เป็นสัญลักษณ์ในรูปแบบต่าง ๆ กันคือ
แสดงออกโดยรูปมนุษย์ คือรูปฮก ลก ซิ่ว ที่พบเห็นได้ทั่วไป
แสดงออกโดยรูปสัตว์ เช่น ฮกในรูปค้างคาว ลกในรูปกวางดาว และซิ่วในรูปนกกระเรียน
แสดงออกโดยสัญลักษณ์บนท้องฟ้า เช่น ดวงดาว พระอาทิตย์ พระจันทร์ เมฆ
แสดงออกโดยพฤกษาชาติและบุปผชาติ
เครื่องมงคลแบบจีนแบ่งตามหมวด ฮก ลก และซิ่ว

การแสดงออกของฮก ลก ซิ่ว มีนัยเกี่ยวกับการอวยพรอันเป็นมงคล ดังนั้นสัญลักษณ์ทั้งหลายที่แสดงออกมาจึงเรียกว่า เครื่องมงคลแบบจีน
ฮก ความสุขสมหวังดังใจปรารถนา
อยู่อี่ คือคทาวิเศษ เป็นของพระราชทานแก่ขุนนางและพระชั้นผู้ใหญ่ เพื่อแสดงถึงอำนาจวาสนากล่าวว่าสามารถขอพรศักดิ์สิทธิ์จากคฑานี้ได้
ดอกโบตั๋นเป็นราชาแห่งดอกไม้ เพราะเมื่อปลูกที่ใดไม้อื่นจะโน้มเข้าหาแสดงถึงอำนาจวาสนา
ดอกบัวหรือพุดตานน้ำเป็นราชาแห่งไม้น้ำ เป็นดอกไม้พิเศษที่สะอาดบริสุทธิ์ มีประโยชน์ทั้งต้น และบานได้โดยอาศัยแสงจันทร์ในขณะที่ดอกไม้อื่นบานโดยแสงอาทิตย์
ส้มมือ มีรูปร่างมีสัณฐานเหมือนมือพระโพธิสัตว์ แสดงถึงความมีโชค
สิงโต เป็นสัตว์ที่มีนัยแสดงถึงอำนาจเป็นที่รู้จักแพร่หลาย
นกยูง นกยูงเป็นสัญลักษณ์ของพระอาทิตย์เพราะแววหางของนกยูงเหมือนแสงอาทิตย์และความสง่างามของนกยูง มีความหมายถึงอำนาจวาสนา
ค้างคาว เป็นสัตว์ที่ไม่รู้จักลงดิน แสดงถึงวาสนา
พระอาทิตย์ มีอานุภาพ ให้แสงสว่าง ให้ชีวิต เป็นเครื่องหมายของอำนาจ
จิตรกรรมฝาผนังฮก ลก ซิ่วในพระอุโบสถ วัดราชโอรสารามราชวรวิหาร
ฮัช ฮัช; ฮัช ฮัช

Error ซิงเกิลโดยThe Pussycat Dolls
ฮัช ฮัช; ฮัช ฮัช (อังกฤษ: Hush Hush; Hush Hush) เป็นเพลงรีมิกซ์ของ "Hush Hush" ซึ่งเป็นเพลงของเกิร์ลกรุปชาวอเมริกันชื่อ The Pussycat Dolls เพลงนี้เขียนโดย Andreas Romdhane, Josef Larossi, Ina Wroldsen, Nicole Scherzinger, Dino Fekaris และ Freddie Perren และอำนวยการสร้างโดยอดีตผูร่วมงานสองคน Ron Fair และ Dave Audé รวมอยู่ในอัลบั้มที่สองของกลุ่ม Doll Domination (2008) ได้รับการปล่อยตัวเมื่อวันที่ 12 พฤษภาคม พ.ศ. 2552 โดย Interscope Records เป็นเพลงที่เจ็ดจากทั้งหมดและซิงเกิลสุดท้ายของอัลบั้ม นอกจากนี้ยังเป็นการเปิดตัวครั้งสุดท้ายของกลุ่มก่อนที่จะยุบวงในปี พ.ศ. 2553 จนกลับมารวมตัวกันตัวในปี พ.ศ. 2562 เดิมเป็นเพลงบัลลาดในอัลบั้ม เพลงนี้ได้รับการรีมิกซ์สำหรับการเปิดตัวให้เป็นซิงเกิลที่มีการผลิตที่ได้รับอิทธิพลจากดิสโก้มากขึ้นและการสอดแทรกเพลง   "I Will Survive" (1978) ของ กลอเรีย เกย์เนอร์ โดยมีเนื้อเพลงที่กล่าวถึงความสัมพันธ์ที่ถึงจุดจบ
ฮอกกี้ชายชิงแชมป์โลก

| --- | --- |
การแข่งหรือฤดูกาลปัจจุบัน:  ฮอกกี้ชายชิงแชมป์โลก 2014
กีฬา: Field hockey
ก่อตั้ง: 1971
จำนวนทีม: 12
ทวีป: International (FIH)
ทีมชนะเลิศปัจจุบัน:  ออสเตรเลีย (3rd title)
ทีมชนะเลิศสูงสุด:  ปากีสถาน (4 titles)
เว็บไซต์: worldhockey.org
ฮอกกี้ชายชิงแชมป์โลก (อังกฤษ: Hockey World Cup) เป็นการแข่งขันField hockeyระหว่างประเทศ
ผลการแข่งขัน > ทีมที่ประสบความสำเร็จ

| ทีม | ชนะเลิศ | รองชนะเลิศ | อันดับที่ 3 | อันดับที่ 4 |
| --- | --- | --- | --- | --- |
|  ปากีสถาน | 4 (1971, 1978, 1982, 1994) | 2 (1975, 1990*) |  | 1 (1973) |
|  เนเธอร์แลนด์ | 3 (1973*, 1990, 1998*) | 3 (1978, 1994, 2014*) | 2 (2002, 2010) | 1 (1982) |
|  ออสเตรเลีย | 3 (1986, 2010, 2014) | 2 (2002, 2006) | 4 (1978, 1982, 1990, 1994*) | 1 (1998) |
|  เยอรมนี^ | 2 (2002, 2006*) | 2 (1982, 2010) | 4 (1973, 1975, 1986, 1998) | 3 (1978, 1990, 1994) |
|  อินเดีย | 1 (1975) | 1 (1973) | 1 (1971) |  |
|  สเปน |  | 2 (1971*, 1998) | 1 (2006) |  |
|  อังกฤษ |  | 1 (1986*) |  | 2 (2010, 2014) |
|  อาร์เจนตินา |  |  | 1 (2014) |  |
|  เกาหลีใต้ |  |  |  | 2 (2002, 2006) |
|  เคนยา |  |  |  | 1 (1971) |
|  มาเลเซีย |  |  |  | 1 (1975*) |
|  สหภาพโซเวียต# |  |  |  | 1 (1986) |
ทีมที่ผ่านรอบคัดเลือก

| Team | 1971 | 1973 | 1975 | 1978 | 1982 | 1986 | 1990 | 1994 | 1998 | 2002 | 2006 | 2010 | 2014 | 2018 | Total |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  อาร์เจนตินา | 10th | 9th | 11th | 8th | 12th | 6th | 9th | 7th | – | 6th | 10th | 7th | 3rd |  | 12 |
|  ออสเตรเลีย | 8th | – | 5th | 3rd | 3rd | 1st | 3rd | 3rd | 4th | 2nd | 2nd | 1st | 1st |  | 12 |
|  เบลารุส | Part of the Soviet Union | Part of the Soviet Union | Part of the Soviet Union | Part of the Soviet Union | Part of the Soviet Union | Part of the Soviet Union | Part of the Soviet Union | 12th | – | – | – | – | – |  | 1 |
|  เบลเยียม | – | 8th | – | 14th | – | – | – | 11th | – | 14th | – | – | 5th |  | 5 |
|  แคนาดา | – | – | – | 11th | – | 10th | 11th | – | 8th | – | – | 11th | – |  | 5 |
|  คิวบา | – | – | – | – | – | – | – | – | – | 16th | – | – | – |  | 1 |
|  อังกฤษ | – | 6th | 6th | 7th | 8th | 2nd | 5th | 6th | 6th | 7th | 5th | 4th | 4th |  | 12 |
|  ฝรั่งเศส | 7th | – | – | – | – | – | 7th | – | – | – | – | – | – |  | 2 |
|  เยอรมนี^ | 5th | 3rd | 3rd | 4th | 2nd | 3rd | 4th | 4th | 3rd | 1st | 1st | 2nd | 6th |  | 13 |
|  กานา | – | – | 12th | – | – | – | – | – | – | – | – | – | – |  | 1 |
|  อินเดีย | 3rd | 2nd | 1st | 6th | 5th | 12th | 10th | 5th | 9th | 10th | 11th | 8th | 9th | Q | 14 |
|  ไอร์แลนด์ | – | – | – | 12th | – | – | 12th | – | – | – | – | – | – |  | 2 |
|  อิตาลี | – | – | – | 13th | – | – | – | – | – | – | – | – | – |  | 1 |
|  ญี่ปุ่น | 9th | 10th | – | – | – | – | – | – | – | 12th | 9th | – | – |  | 4 |
|  เคนยา | 4th | 12th | – | – | – | – | – | – | – | – | – | – | – |  | 2 |
|  มาเลเซีย | – | 11th | 4th | 10th | 10th | – | – | – | 11th | 8th | – | – | 12th |  | 7 |
|  เนเธอร์แลนด์ | 6th | 1st | 9th | 2nd | 4th | 7th | 1st | 2nd | 1st | 3rd | 7th | 3rd | 2nd |  | 13 |
|  นิวซีแลนด์ | – | 7th | 7th | – | 7th | 9th | – | – | 10th | 9th | 8th | 9th | 7th |  | 9 |
|  ปากีสถาน | 1st | 4th | 2nd | 1st | 1st | 11th | 2nd | 1st | 5th | 5th | 6th | 12th | – |  | 12 |
|  โปแลนด์ | – | – | 10th | 9th | 8th | 8th | – | – | 12th | 15th | – | – | – |  | 6 |
|  แอฟริกาใต้ | – | – | – | – | – | – | – | 10th | – | 13th | 12th | 10th | 11th |  | 5 |
|  เกาหลีใต้ | – | – | – | – | – | – | – | 8th | 7th | 4th | 4th | 6th | 10th |  | 6 |
|  สหภาพโซเวียต# | – | – | – | – | 6th | 4th | 6th | Defunct | Defunct | Defunct | Defunct | Defunct | Defunct | Defunct | 3 |
|  สเปน | 2nd | 5th | 8th | 5th | 11th | 5th | 8th | 9th | 2nd | 11th | 3rd | 5th | 8th |  | 13 |
| Total | 10 | 12 | 12 | 14 | 12 | 12 | 12 | 12 | 12 | 16 | 12 | 12 | 12 | 16 | 176 |
ดูเพิ่ม

ฮอกกี้หญิงชิงแชมป์โลก
ทีมชนะเลิศ
ทีมที่ผ่านรอบคัดเลือก
ฮอลแลนด์

บทความนี้เกี่ยวกับภูมิภาคของเนเธอร์แลนด์ สำหรับประเทศทั้งหมด ดูที่ ประเทศเนเธอร์แลนด์
สำหรับความหมายอื่น ดูที่ ฮอลแลนด์ (แก้ความกำกวม)
| ฮอลแลนด์ |
| --- | --- |
ฮอลแลนด์ตอนเหนือและตอนใต้ (ในสีส้ม) ในเนเธอร์แลนด์
ประเทศ: เนเธอร์แลนด์
ที่อยู่อาศัยที่ใหญ่สุด:  รายการ อัมสเตอร์ดัม (862,965) รอตเทอร์ดาม (644,618) เดอะเฮก (537,833) ฮาร์เลม (161,265) ซูเทอร์เมร์ (124,944) ไลเดิน (124,899) ดอร์เดรชท์ (118,654) อาลค์มาร์ (108,558) เดลฟท์ (103,163) อัลเฟินอานเดินไรน์ (110,986) 
พื้นที่
 • ทั้งหมด: 7,511 ตร.กม. (2,900 ตร.ไมล์)
 • พื้นดิน: 5,476 ตร.กม. (2,114 ตร.ไมล์)
ประชากร (1 พฤศจิกายน ค.ศ. 2019)
 • ทั้งหมด: 6,583,534 คน
 • ความหนาแน่น: 1,203 คน/ตร.กม. (3,120 คน/ตร.ไมล์)
เขตเวลา: UTC+1 (เวลายุโรปกลาง)
 • ฤดูร้อน  (เวลาออมแสง): UTC+2 (เวลาออมแสงยุโรปกลาง)
ฮอลแลนด์ (อังกฤษ: Holland) เป็นชื่อที่ใช้เรียกภูมิภาค และอดีตจังหวัดทางตะวันตกของเนเธอร์แลนด์ ตั้งแต่คริสต์ศตวรรษที่ 10 จนถึง 16 ดินแดนฮอลแลนด์เคยเป็นส่วนหนึ่งของดินแดนทางการเมืองของจักรวรรดิโรมันอันศักดิ์สิทธิ์ โดยมีสถานะเป็นรัฐเคานต์ที่ปกครองโดยเคานต์แห่งฮอลแลนด์ เมื่อมาถึงคริสต์ศตวรรษที่ 17 ฮอลแลนด์ก็รุ่งเรืองขึ้นมาเป็นมหาอำนาจทางเศรษฐกิจและการค้าทางทะเลที่รุ่งเรืองกว่าบรรดาจังหวัดอื่น ๆ ในสาธารณรัฐดัตช์
พื้นที่ที่เป็นอดีตรัฐเคานต์แห่งฮอลแลนด์ประกอบด้วยสองจังหวัด คือ จังหวัดนอร์ทฮอลแลนด์และจังหวัดเซาท์ฮอลแลนด์ โดยเป็นที่เป็นที่ตั้งของเมืองสามเมืองที่ใหญ่ที่สุดของเนเธอร์แลนด์ ได้แก่ อัมสเตอร์ดัม เฮก และรอตเทอร์ดาม ฮอลแลนด์มีประชากร 6,583,534 คนในเดือนพฤศจิกายน ค.ศ. 2019 และมีความหนาแน่นที่ 1,203 ตารางกิโลเมตร (464 ตารางไมล์)
นอกจากนั้นคำว่า "ฮอลแลนด์" ใช้ในการเรียกเนเธอร์แลนด์ทั้งหมดด้วย มีหลายประเทศยอมรับชื่อนี้เป็นชื่อประเทศ และชาวดัตช์หลายคนก็ใช้ชื่อนี้ด้วย อย่างไรก็ตาม มีประชากรในเนเธอร์แลนด์บางส่วน (โดยเฉพาะผู้ที่อยู่นอกภูมิภาคฮอลแลนด์หรือฝั่งตะวันตก) ถือว่าชื่อที่ใช้เรียกทั้งประเทศนี้ไม่เป็นที่พึงปรารถนาหรือบิดเบือนความจริง ในเดือนมกราคม ค.ศ. 2020 ทางเนเธอร์แลนด์ยกเลิกการใช้คำว่า ฮอลแลนด์ สำหรับชื่อทั้งประเทศอย่างเป็นทางการ ซึ่งรวมกับการเปลี่ยนโลโกใหม่จาก "Holland" เป็น "NL"
เศรษฐกิจ

ภูมิภาคนี้มีผลิตภัณฑ์มวลรวมในประเทศ (จีดีพี) ใน ค.ศ. 2019 อยู่ที่ 330,746 ล้านยูโร